CELEX: 32019D1595
Language: el
Date: 2019-09-26 00:00:00
Title: Απόφαση (ΚΕΠΠΑ) 2019/1595 του Συμβουλίου, της 26ης Σεπτεμβρίου 2019, για την τροποποίηση της απόφασης (ΚΕΠΠΑ) 2015/778 για στρατιωτική επιχείρηση της Ευρωπαϊκής νωσης στη Νότια Κεντρική Μεσόγειο (επιχείρηση SOPHIA της EUNAVFOR MED)

27.9.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 248/73
               
            
         ΑΠΟΦΑΣΗ (ΚΕΠΠΑ) 2019/1595 ΤΟΥ ΣΥΜΒΟΥΛΙΟΥ
         της 26ης Σεπτεμβρίου 2019
         για την τροποποίηση της απόφασης (ΚΕΠΠΑ) 2015/778 για στρατιωτική επιχείρηση της Ευρωπαϊκής νωσης στη Νότια Κεντρική Μεσόγειο (επιχείρηση SOPHIA της EUNAVFOR MED)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 42 παράγραφος 4 και το άρθρο 43 παράγραφος 2,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 18 Μαΐου 2015, το Συμβούλιο εξέδωσε την απόφαση (ΚΕΠΠΑ) 2015/778 (1) για στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (Επιχείρηση SOPHIA της EUNAVFOR MED).
                  
               
                     (2)
                  
                  
                     Στις 29 Μαρτίου 2019, το Συμβούλιο παρέτεινε την απόφαση (ΚΕΠΠΑ) 2015/778 έως τις 30 Σεπτεμβρίου 2019 με την απόφαση (ΚΕΠΠΑ) 2019/535 (2).
                  
               
                     (3)
                  
                  
                     Στις 12 Σεπτεμβρίου 2019, η Επιτροπή Πολιτικής και Ασφάλειας συμφώνησε να παρατείνει την εντολή της επιχείρησης SOPHIA της EUNAVFOR MED κατά έξι μήνες. Η απόφαση (ΚΕΠΠΑ) 2015/778 θα πρέπει να τροποποιηθεί αναλόγως.
                  
               
                     (4)
                  
                  
                     Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δε συμμετέχει στην εκπόνηση και την εφαρμογή αποφάσεων και δράσεων της Ευρωπαϊκής Ένωσης που έχουν συνέπειες στην άμυνα. Συνεπώς, η Δανία δεν συμμετέχει στην έκδοση της παρούσας απόφασης, δεν δεσμεύεται από αυτήν ούτε υπόκειται στην εφαρμογή της, ενώ επίσης δεν συμμετέχει στη χρηματοδότηση αυτής της επιχείρησης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση (ΚΕΠΠΑ) 2015/778 τροποποιείται ως εξής:
            
                        1)
                     
                     
                        Στο άρθρο 11, προστίθεται η ακόλουθη παράγραφος:
                        
                           «7.   Για την περίοδο από την 1η Οκτωβρίου 2019 έως τις 31 Μαρτίου 2020, το ποσό δημοσιονομικής αναφοράς για τις κοινές δαπάνες της Επιχείρησης SOPHIA της EUNAVFOR MED ανέρχεται σε 3 059 000 EUR. Το ποσοστό του ποσού δημοσιονομικής αναφοράς που αναφέρεται στο άρθρο 25 παράγραφος 1 της απόφασης (ΚΕΠΠΑ) 2015/528 ορίζεται σε 15 % για αναλήψεις υποχρεώσεων και σε 0 % για πληρωμές».
                        
                     
                  
                        2)
                     
                     
                        Στο άρθρο 13, το δεύτερο εδάφιο αντικαθίσταται από το ακόλουθο κείμενο:
                        «Η Επιχείρηση SOPHIA της EUNAVFOR MED λήγει στις 31 Μαρτίου 2020.».
                     
                  
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
            Εφαρμόζεται από την 1η Οκτωβρίου 2019.
         
         
            Βρυξέλλες, 26 Σεπτεμβρίου 2019.
            
               
                  Για το Συμβούλιο
               
               
                  Ο Πρόεδρος
               
               T. HARAKKA
            
         
         
            (1)  Απόφαση (ΚΕΠΠΑ) 2015/778 του Συμβουλίου, της 18ης Μαΐου 2015, για στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (Επιχείρηση SOPHIA της EUNAVFOR MED) (ΕΕ L 122 της 19.5.2015, σ. 31).
         
            (2)  Απόφαση (ΚΕΠΠΑ) 2019/535 του Συμβουλίου, της 29ης Μαρτίου 2019, για την τροποποίηση της απόφασης (ΚΕΠΠΑ) 2015/778 για στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (Επιχείρηση SOPHIA της EUNAVFOR MED) (ΕΕ L 92 της 1.4.2019, σ. 1).